Document ID: 31992D0260

Komisijas lēmums
(1992. gada 10. aprīlis)
par dzīvnieku veselības nosacījumiem un veterināro sertifikāciju saistībā ar reģistrētu zirgu pagaidu ievešanu
(92/260/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem attiecībā uz zirgu dzimtas dzīvnieku pārvadāšanu un importu no trešām valstīm [1], kurā jaunākie grozījumi izdarīti ar Komisijas Lēmumu 92/130/EEK [2], jo īpaši tās 15. panta a) punktu un 16. pantu,
tā kā ar Padomes Lēmumu 79/542/EEK [3], kurā jaunākie grozījumi izdarīti ar Komisijas Lēmumu 92/162/EEK [4], ir izveidots to trešo valstu saraksts, no kurām dalībvalstis ļauj importēt zirgu dzimtas dzīvniekus;
tā kā ir jāņem vērā arī dažu trešo valstu reģionalizācija, par ko ir Komisijas Lēmums 92/160/EEK [5], kurā grozījumi izdarīti ar Lēmumu 92/161/EEK [6];
tā kā tas, ka dažās trešajās valstīs ir līdzīgs stāvoklis veselības ziņā, attaisno to, ka jāizveido vairākas veselības zonas zirgu dzimtas dzīvnieku importēšanai;
tā kā atšķirīgām zirgu kategorijām ir savas īpašības un to imports tiek atļauts dažādiem mērķiem, un tā kā līdz ar to reģistrētu zirgu pagaidu ievešanai ir jānosaka īpašas veselības prasības;
tā kā, ņemot vērā atšķirīgo stāvokli veselības ziņā, ir jāparedz vairāki veselības sertifikāti reģistrētu zirgu pagaidu ievešanai;
tā kā šisl būtu atkārtoti jāizskata līdz 1992. gada 31. decembrim;
tā kā šajā lēmumā paredzētie pasākumi saskan ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Neierobežojot Lēmumu 92/160/EEK, dalībvalstis atļauj tādu reģistrētu zirgu pagaidu ievešanu:
- kas ir no trešām valstīm, kas minētas I pielikumā,
- kas atbilst prasībām, kas noteiktas II pielikumā vienā no veselības sertifikātiem.
2. pants
Šis lēmums ir adresēts dalībvalstīm.
Briselē, 1992. gada 10. aprīlī

Labels: 0
3
6